Na temelju članka 20a. stavak (1) Zakona o radu F BiH („Službene novine FBiH 26/16, 89/18, 23/20, 49/21, 44/22 i 39/24), čl. 39. Statuta Studentskog centra Sveučilišta u Mostaru broj 22-527-06/26 od 03.06.2026.godine,  Odluke Ravnatelja Studentskog centra Sveučilišta u Mostaru o potrebi prijema u radni odnos broj: 22- 906 -01/26 od 02.10.2026.godine, Pravilnika o radu s organizacijom,  sistematizacijom radnih mjesta, plaćama i drugim naknadama radnika Javne ustanove Studentski centar Sveučilišta u Mostaru  ravnatelj  raspisuje
                                                        JAVNI OGLAS

Za prijem u radni odnos na radno mjesto:

1. SPREMAČICA/ČISTAČICA -SEKTOR SMJEŠTAJA, ODRŽAVANJA I OSIGURANJA  – 1 izvršitelj na određeno vrijeme u trajanju od 6 mjeseci
Opis poslova : Vodi računa o higijeni i održava čistoću u zajedničkim prostorijama Studentskog centra, prikuplja i odnosi smeće i drugi otpad iz objekata, čisti i uređuje sobe nakon razduženja studenata, obavlja poslove sobarice za vrijeme turističke sezone,  evidentira kvarove u prostorijama u kojima održava čistoću i o istim obavještava neposrednog nadređenog radi njihovog blagovremenog otklanjanja, po potrebi i nalogu nadređenog rukovoditelja, pomaže u kuhinji i vešeraju, zajedno s radnicima na održavanjuu brine o čistoći okoliša Centra, sudjeluje u akcijama održavanja okoliša, obavlja i druge poslove po nalogu nadređenog kao i nalogu Ravnatelja Centra, za svoj rad odgovara Voditelju službe održavanja i Pomoćniku ravnatelja za sektor smještaja, održavanja i osiguranja.

Pored općih uvjeta za prijem, kandidati moraju ispunjavati i sljedeće posebne uvjete:

· SSS/KV/NK

2. POMOĆNI RADNIK NA ODRŽAVANJU – SEKTOR SMJEŠTAJA, ODRŽAVANJA I OSIGURANJA- 1 izvršitelj na određeno vrijeme u trajanju od 12 mjeseci

Opis poslova: Obavlja poslove čišćenja i pospremanja cjelokupne imovine Studentskog centra uključujući sobe, zajedničke prostorije i okoliš, pomože pri obavljaju svih poslova Službe održavanja, obavlja poslove prijenosa hrane, istovara i utovara, u slučaju odsustva radnika na radnom mjestu vozača obavlja poslove, pomaže pri iznošenju otpada uključujući i kabasti otpad, za svoj rad odgovara Pomoćniku ravnatelja za sektor  smještaja, održavanja i osiguranja i Voditelju održavanja.
Pored općih uvjeta za prijem, kandidati moraju ispunjavati i sljedeće posebne uvjete:

· SSS/KV

3. KONOBAR- SEKTOR ISHRANE, UGOSTITELJSTVA I HOTELIJERSTVA- 1 izvršitelj na određeno vrijeme u trajanju od 12 mjeseci

Opis poslova : Obavlja poslove posluživanja konzumenata sukladno narudžbama i pravilima struke, vodi računa o propisnom odjevanju i profesionalnom ophođenju prema korisnicima usluga, obvezno izdaje i dostavlja račun gostu uz svaku pojedinačnu narudžbu, strogo poštuje utvrđeno radno vrijeme, na kraju svake smjene vrši obračun i predaju dnevnog prometa, odgovoran je za profesionalan odnos prema korisnicima usluga, skuplja praznu ambalažu i sudjeluje kod čišćenja prostora, odgovoran je za kvalitetu pruženih usluga na domjencima, prijemima i banketima, o eventualno nastaloj šteti i smetnjama u radu ažurno izvještava portira i nadređenog, solidarno je odgovoran s drugim konobarima za sve utvrđene manjkove nastale u u okviru poslovanja, obavlja i druge poslove po nalogu nadređenog kao i nalogu Ravnatelja.
Pored općih uvjeta za prijem, kandidati moraju ispunjavati i sljedeće posebne uvjete:

· SSS/KV

4. VODITELJ SLUŽBE ZA ODNOSE S JAVNOŠĆU, MARKETINGA I RAZVOJA - SEKTOR DRUŠTVENIH DJELATNOSTI, INFORMATIKE I RAZVOJA- 1 izvršitelj na određeno vrijeme u trajanju od 12 mjeseci
Opis poslova : Sudjeluje u izradi plana razvoja ustanove, donosi plan komunikacijskih aktivnosti i brine o njihovom provođenju, saziva tiskovne konferencije i priprema potrebne materijale, piše informacije i objave za javnost, radi na razvijanju i očuvanju pozitivnog imidža ustanove, brine o racionalnom planiranju projekata i financijskog utroška istih, brine o osmišljavanju tiskanih i online promidžbenih materijala za potrebe ustanove, predlaže mjere unapređenja rada kroz razvojne procese, prati rad svih procesa unutar službe i odgovoran je njihovu provedbu.
· Pored općih uvjeta za prijem, kandidati moraju ispunjavati i sljedeće posebne uvjete:

· VSS/VŠS, VI. Ili VII stupanj studij društveno-humanističkih znanosti (I ili II.ciklus studija Bolonjskog procesa studiranja), studij ekonomije ili druge odgovarajuće struke
· 1 godina na poslovima VSS  ili VŠS

I. OPĆI UVJETI :
· Da je državljanin Bosne i Hercegovine

· Da je stariji od 18 godina

· Da se protiv kandidata ne vodi kazneni postupak (Napomena :samo kandidat koji bude izabran dužan je dostaviti uvjerenje da se protiv njega ne vodi kazneni postupak)

· Da ima opću zdravstvenu sposobnost za obavljanje poslova radnog mjesta  (Napomena:  samo kandidat koji bude izabran dužan je dostaviti liječničko uvjerenje)

Uz uredno popunjenu i vlastoručno potpisanu Prijavu na javni oglas (obrazac prijave potrebno preuzeti na web stranici Studentskog centra Sveučilišta u Mostaru – www.scm.ba)  dostaviti sljedeću dokumentaciju u originalu ili ovjerenoj kopiji:

 Životopis 

 Uvjerenje o državljanstvu (ne starije od 6 mjeseci)

 Uvjerenje iz matične knjige rođenih  

 Dokaz o stručnoj spremi (ovjerena preslika diplome) 

 Dokaz o radnom iskustvu - potvrda poslodavca koja obvezno mora sadržavati: osnovne podatke kandidata, stručnu spremu radnog mjesta na kojem je kandidat stekao radno iskustvo, trajanje radnog odnosa i kratak opis poslova na kojima je kandidat stekao radno iskustvo. (radna knjižica i potvrda nadležnog MIO/PIO o ostvarenom radnom stažu ne prihvaćaju kao dokaz o radnom iskustvu) – za poziciju  4.

 Ovjerenu izjavu :

·  da se protiv njega ne vodi kazneni postupak 

Napomena: Kandidati koji se prijavljuju na više radnih mjesta podnose prijavu na svako radno mjesto pojedinačno i uz svaku priju dostavljaju traženu dokumentaciju. U tom slučaju dovoljno je uz jednu prijavu dostaviti originale ili ovjerene preslike dokumenata, dok u drugim prijavama mogu dostaviti obične preslike dokumenata s naznakom prijave u kojoj se nalaze originali ili ovjerene preslike zahtijevanih dokumenata.

Temeljem članka 18. Zakona o dopunskim pravima branitelja i članova njihovih obitelji („Narodne novine HNŽ-a“ br. 6/18, 4/21, 7/22 i 11/23) prioritet pri upošljavanju imaju osobe iz članka 1. ovog Zakona i članka 3. Uredbe o jedinstvenim kriterijima i pravilima za zapošljavanje branitelja i članova njihovih obitelji u Hercegovačko-neretvanskoj županiji („Narodne novine HNŽ-a“ br. 1/24 i 5/25). Kandidati koji se pozivaju na prioritet dužni su uz ostalu dokumentaciju traženu natječajem dostaviti i dokaz o navedenom, odnosno dokumentaciju kojom dokazuju pripadnost braniteljskoj populaciji te drugu dokumentaciju o ispunjavanju uvjeta iz članka 3. stavak od 2. do 4. i članka 4. stavak 1. navedene Uredbe (original ili ovjerena preslika). Dokumentacija kojom se dokazuje pripadnost braniteljskoj populaciji te druga dokumentacija o ispunjavanju uvjeta propisana je Privitkom 1. navedene Uredbe i člankom 3. Instrukcije o bližoj primjeni odredbi i kriterija vrednovanja prema Uredbi o jedinstvenim kriterijima i pravilima za zapošljavanje branitelja i članova njihovih obitelji u HNŽ-u („Narodne novine HNŽ-a“ br. 6/25).
Kandidati čije su prijave uredne, potpune i blagovremene biti će pismenim putem obaviješteni o mjestu, datumu i vremenu održavanja pismenog dijela ispita. 

Smatra se da je kandidat zadovoljio na pismenom ispitu ukoliko je osvojio najmanje 60 % bodova od ukupno 100% mogućih. Kandidat koji nije zadovoljio na pismenom ispitu nema pravo sudjelovanja u sljedećoj fazi izbornog procesa. 
O mjestu, datumu i vremenu polaganja usmenog ispita kandidati će biti obaviješteni usmeno, telefonski ili putem e-maila. 
Ako kandidat koji je uredno pozvan ne pristupi testiranju smatra se da je povukao svoju prijavu. 

Natječaj ostaje otvoren 15 dana od dana objavljivanja u dnevnoj tiskovini.

Prijave s pripadajućom dokumentacijom dostaviti izravno na protokol ili putem pošte na adresu:

Studentski centar Sveučilišta u Mostaru,

Stjepana Radića 84A, 88 000 Mostar  

 s naznakom ''Prijava na javni oglas- radno mjesto ______________ “ 

Nepotpune i neblagovremene prijave se neće uzeti u razmatranje.

Urednom prijavom smatra se prijava  koja je potpisana od strane podnositelja i koja sadrži sve podatke  navedene u obrascu prijave.

Potpunom prijavom smatra se prijava uz koju su priloženi svi dokazi o ispunjavanju općih i posebnih  uvjeta naznačenih kao što je navedeno u javnom oglasu za prijem u radni odnos.

Blagovremenom prijavom smatra se prijava koja je podnesena u roku koji je određen u javnom oglasu za prijem u radni odnos.

